Zápisnica zo zasadnutia Grantovej komisie
dňa  22. augusta 2017

prítomní:  
Členovia komisie: 
Ing. arch. Lucia Štasselová, PaedDr. Mária Barancová, MVDr. Marián Gajdoš,        
Dr. Pavol  Jusko, Mgr. Petra Palenčárová, Ing. Martin Patoprstý, Ing. Peter Turlík
Mgr. Viera Kováčová – zapisovateľka

Hostia: JUDr. Michal Sygút, prednosta  
             p. Vladimír Sirotka, p. Sirotka ml., 
   
neprítomní: ––––

program:     1. Otvorenie
                      2. Žiadosť o zmenu rozpočtu grantu
                      3. Žiadosť o dotáciu
                      4. Rôzne  
                      5. Záver

k  bodu 1:  Otvorenie
Rokovanie komisie otvorila pani predsedníčka. Privítala prítomných členov GK.
                   
k bodu 2: 
Zmena rozpočtu  grantu Komunitná záhrada Ostredky 

     Pán Dudor, konateľ  Občianskeho združenia Komúna, Ružinovská 4814/1, 821 02 Bratislava, ktorému bol schválený grant Komunitná záhrada Ostredky, doručil  žiadosť o zmenu rozpočtu vzhľadom na termín zaslania  odsúhlasených finančných prostriedkov Miestnym úradom mestskej časti Bratislava-Ružinov. V požadovanej zmene rozpočtu je dodržaná schválená výšku finančných prostriedkov 3 500 €, prehodnocuje sa len výška  jednotlivých zahrnutých položiek. 
Finančné prostriedky musia byť použité v súlade so VZN č. 7/2015 o poskytovaní finančných dotácií  a grantov  z rozpočtu  mestskej  časti  Bratislava-Ružinovv znení VZN č. 19/2017. 
Členovia GK sa  formou hlasovania vyjadrili ku navrhovanej zmene rozpočtu:
Hlasovanie:            za:  7
                           proti:  0
                     zdržal sa: 0

k  bodu 3:  
žiadosť o dotáciu – Materská škola mamy Margity 

     Členovia  komisie boli už na predchádzajúcom zasadnutí v júni 2017 boli oboznámení                              so žiadosťou o dotáciu, ktorú mestskej časti zaslali Saleziáni don Bosca – Slovenská provincia. V žiadosti sa uvádza, že žiadajú pomoc formou dotácie na preklenutie obdobia od 09.2017 do decembra 2017, kým nedôjde ku zaradeniu uvedenej materskej školy do siete škôl a školských zariadení MŠVVaŠ SR. Gros zaškolených detí, sú deti občanov Ružinova. Predmetná dotácia prvotne nebola doručená   na požadovanom a GK schválenom formulári a neobsahovala požadované prílohy. Žiadateľ uvedené odstránil. Vzhľadom na termín doručenia žiadosti v požadovanej forme  elektronickou formou členovia GK  uvedenú žiadosť nedostali ako elektronickú prílohu ku pozvánke na zasadnutie komisie, bola im predložená až priamo  na augustovom zasadnutí komisie. 
Členovia GK sa zaujímali o počet zaškolených detí – je to 55 detí.
Zapisovateľka GK členov  GK informovala, že podľa vyjadrenia vedúcej ekonomického odboru  MÚ mestskej časti Bratislava-Ružinov je finančné krytie dotácie v nadväznosti na rozpočet mestskej časti reálne.
Žiadosť o dotáciu je predložená v súlade s VZN 7/2015 o poskytovaní finančných dotácií  a grantov  z rozpočtu  mestskej  časti  Bratislava-Ružinov znení VZN č. 19/2017.
Hlasovanie o schválení dotácie pre MŠ mamy Margity:     za: 6
                                                                                       proti: 0
                                                                                zdržal sa:  1 (Dr. Jusko)
Dr. Jusko sa v hlasovaní zdržal z dôvodu, že uvedená žiadosť o dotáciu netvorila prílohu ku pozvánke a nemohol sa s ňou dôsledne oboznámiť. 
       
K bodu 4: Rôzne 

•	Grant č. 61 – Ružinov bez odpadu   
   
 - predsedníčka p. Ing. arch. Štasselová dala do pozornosti členom komisie vzniknuté okolnosti pri grante č. 61/2017   –  Ružinov bez odpadu. Inštitút cirkulárnej ekonomiky, o.z., v zastúpení p. Ivana Maleš, predložil  žiadosť o grant pre  oblasť vzdelávania. Cieľom projektu je zlepšenie podmienok triedenia odpadov formou vzdelávacích aktivít  pre obyvateľov Ružinova.
- GK na návrh pani Dr. Barancovej sa zhodla na postupe, aby žiadateľ o grant predložil nový rozpočet v súlade s VZN.  
       - návrh listu vypracuje zapisovateľka GK. Vypracovaný návrh listu predložiť na odobrenie pani predsedníčke.
       Členovia GK o uvedenom hlasovali:                         za: 6
                                                                                     proti: 0
                                                                              zdržal sa:  1 (Dr. Jusko)

•	Grant č. 44  pod názvom  Ružinovský vláčik            
a grant č 46 pod názvom Športpark 

Predsedníčku GK požiadal o možnosť zúčastniť sa zasadnutia GK  p. Ing. Vladimír Sirotka.
Formou per rollam sa jednotliví členovia  elektronicky vyjadrili a súhlasili s účasťou pána Ing. Sirotku na rokovaní komisie. 
           Pán Sirotka už v roku 2015 realizoval grant športového Fitnes parku na Drieňovej ulici a požiadali aj v roku 2017 o realizáciu druhej etapy. Šport park  je veľmi podporovaný obyvateľmi regiónu. Predložili aj projekt Ružinovský vláčik. Informoval o svojich rokovaniach s Magistrátom hl. mesta. Magistrát odporúčal nájomnú zmluvu. V predmetnej veci rokuje aj s pánom starostom.  Vec nie je doriešená na úrovni mestskej časti Ružinov. Hrozí, že grant, napriek tomu, že bol podporený GK, prepadne.
Pán prednosta prisľúbil, že vec preverí u JUDr. Kučerovej, ku Ružinovskému vláčiku sa nevyjadroval.  
Pán Patoprstý, informoval komisiu o skutočnosti, že pri Ružinovskom vláčiku je už vydané súhlasné vyjadrenie dopravného inšpektorátu.
Pani Štasselová deklarovala svoju podporu uvedeným projektom. 
Pán prednosta JUDr. Sygút prisľúbil, že sa uvedeným bude zaoberať. 
GK odporúča prednostovi, aby hľadal cestu, ako uvedené granty realizovať. 

        •  stav súčasného VZN, „realizácia grantového programu na MÚ“, štatút komisie ... 

       Pani predsedníčka i členovia komisie sa zhodli v tom, že bude nutné prepracovať súčasné VZN a jeho ustanovenia nastaviť tak, aby realizácia grantov bola možná v plnej rôznorodosti, presne sa vymedzili požiadavky, aby neboli pre žiadateľa  neprimerane náročné..... 
       Ing. Turlík navrhol, aby prílohy a vyjadrenia dokladali formou čestného prehlásenia  alebo aby ich dokladali iba žiadatelia schválených grantov. Uvedené zapracovať do príslušných dokumentov.
                 
      •  vyjadrenia Dr. Juska ku práci MÚ 

- výhrady ku činnosti MÚ, nejednotný prístup ku projektom zo stany odboru životného prostredia  
   a odboru právneho,  
-  namietal voči nedodržiavaniu termínov zverejňovania zápisníc, 
   Pani predsedníčka konštatovala, že po výmene zapisovateľky sa situácia zmenila. 

V Bratislave dňa   25. 8. 2017

Zapísala: Mgr. Viera Kováčová v.r.

Overila: Ing. arch. Lucia Štasselová v.r.